**Martfű Város Polgármesterétől**

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu

**Előterjesztés**

a „Városháza homlokzatának felújítása” beruházás megvalósítása érdekében

kiegészítő előirányzat biztosítására

Martfű Város Önkormányzata Képviselő-testületének

2019. július 18.-i ülésére

Előkészítette: S. Bodor Éva

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség

Tárgyalás módja: nyilvános ülés

Tisztelt Képviselő- testület!

A Képviselő-testület a „Városháza homlokzatának felújítása” tárgyban a közbeszerzésekről szóló 2015. évi CXLIII. törvény alapján a 2019.06.13-án közbeszerzési eljárást indított.

Az ajánlattételi felhívásban előírt határidőig (2019.06.27 10:00) a fenti tárgyú eljárásban 2 db. ajánlat érkezett, melyekből az alacsonyabb ajánlat 61.296.134,- Ft + Áfa.

Az Önkormányzat költségvetésében rendelkezésre álló fedezet: 43.307.000 ,- Ft + Áfa.

A legalacsonyabb ajánlat és a rendelkezésre álló fedezet különbözete 17.989.134,- Ft + Áfa.

A hiányzó összeget önkormányzatunknak biztosítania kellene az ajánlatok értékeléséhez, eredményességéhez, mely alapján a közbeszerzési eljárás sikeres lehet, és a beruházás megvalósulhat.

Amennyiben a Képviselő- testület nem biztosítja költségvetéséből a hiányzó összeget, a közbeszerzési eljárást eredménytelenné kell nyilvánítani.

Javaslom a Képviselő testületnek, hogy a Városháza homlokzatának felújítása megvalósítása érdekében a 17.989.134,- Ft + Áfa (bruttó 22.846.200,-) összeget a költségvetés általános tartalékkerete terhére biztosítsa.

Kérem előterjesztésem megtárgyalását és az alábbi határozati javaslat elfogadását.

**Határozati javaslat:**

Martfű Város Önkormányzata Képviselő-testületének

……. /2019.(…….) határozata

a „Városháza homlokzatának felújítása” beruházás megvalósítása érdekében kiegészítő előirányzat biztosításáról

Martfű Város Önkormányzata Képviselő-testülete megtárgyalta a „Városháza homlokzatának felújítása” beruházás megvalósítása érdekében kiegészítő előirányzat biztosítására vonatkozó előterjesztést és az alábbiak szerint döntött:

A Képviselő-testület a közbeszerzési eljárásban beérkezett legkedvezőbb ajánlat és a rendelkezésre álló fedezet különbözetéből adódó kiegészítő forrást: 17.989.134,- Ft + Áfa (bruttó 22.846.200,-) összeget az önkormányzat 2019. évi költségvetéséről szóló 1/2019. (III.1.) önkormányzati rendelete 16. melléklet általános tartalékkerete terhére biztosítja.

Erről értesülnek:

1. Jász-Nagykun-Szolnok Megyei Kormányhivatal
2. Valamennyi képviselő helyben.
3. Műszaki iroda helyben
4. Pénzügyi és Adóügyi iroda

Martfű, 2019. 07.16.

 Dr. Papp Antal

 polgármester

Látta: Szász Éva jegyző